**Pravidlá futbalu pre Mladších žiakov ObFZ Považská Bystrica**

**Pravidlo I.  Hracia plocha**

Hracia plocha (ďalej len **HP**) je dlhá od **5- ťky** po **5- ťku** a šírka je totožná so šírkou veľkého futbalového ihriska. Šírka PU je ohraničená 16- kou, bránkové čiary sa vyznačia kužeľmi. Minimálne rozmery hracej plochy sú **80 x 45 m** metrov a maximálne **95 x 70 m** metrov.

Značka pokutového kopu je vo vzdialenosti **8m** od bránkovej čiary v strede bránky. Bránky musia mať rozmer **5 x 2 m**, musia byť vybavené sieťami a zabezpečené proti prevráteniu ( zapichovacie háčiky, resp. plastové vrecia s pieskom ).

**Pravidlo II.  Lopta**

Zápasy sa hrajú výlučne s loptou veľkosti **č.4.** Usporiadateľ musí pripraviť k hre minimálne 3 lopty.

**Pravidlo III.  Počet hráčov**

V družstve štartuje 11 hráčov, jeden musí byť vždy brankár , minimálny počet hráčov je 8 (1+7) . Striedanie bez obmedzenia počtu striedajúcich,. Striedanie sa uskutočňuje výlučne v prerušenej hre so súhlasom rozhodcu.

**Pravidlo IV.  Výstroj hráčov**

Družstvo nastúpi na stretnutie v jednotnej výstroji (rovnaké dresy), brankár musí mať farebne odlíšený dres od oboch družstiev.  Hráči môžu odohrať stretnutie výlučne v kopačkách s lisovanou podrážkou. Chrániče holení sú povinné, musia byť zakryté štulpňami.

**Pravidlo V.  Rozhodca**

Rozhodca dbá na dodržiavanie pravidiel, pred stretnutím dbá na riadne vyplnenie zápisu o stretnutí v **ISSF**. Riadne vyplnený zápis uzatvorí bezprostredne po stretnutí v **ISSF**. Kvalifikovaného rozhodcu na stretnutia zabezpečí **KR ObFZ PB**. V prípade nedostavenia sa kvalifikovaného rozhodcu sú družstvá (vedúci a kapitáni) povinné sa dohodnúť na rozhodcovi laikovi, ak sa nedohodnú, rozhodne o rozhodcovi žreb, toto uviesť v zápise o stretnutí a stretnutie odohrať. Rozhodca - laik preberá všetky právomoci kvalifikovaného rozhodcu a družstvá sú povinné rešpektovať jeho rozhodnutia. Ak rozhoduje R - laik, **v zápise o stretnutí je povinný domáci klubový alebo tímový manažér uzatvoriť nominácie vrátane realizačných tímov, HU pred začiatkom stretnutia, vytlačiť zápasovú súpisku s fotografiami pre povinnú konfrontáciu družstiev pred MFS, ihneď po skončení MFS (maximálne však do 48 hod.) vyplniť všetky potrebné údaje a priebežne uložiť.**

**Pravidlo VII.  Hrací čas**

Hrajú sa 2 polčasy po 30.minút. V oboch prípadoch je medzi zápasmi prestávka 15 minút.

**Pravidlo VIII.  Začiatok hry**

Pred začiatkom stretnutia sa žrebuje mincou o polovicu HP. Družstvo, ktoré vyhralo žreb si zvolí polovicu HP. Na znamenie rozhodcu začína sa hrať výkopom zo stredovej značky HP. Hra sa začína výkopom na začiatku I. polčasu, pred začiatkom II. polčasu a po dosiahnutí každého gólu. Po polčase si družstvá vymenia strany.

**Pravidlo IX.  Lopta v hre a mimo hry**

Platí ako vo veľkom futbale

**Pravidlo X.  Dosiahnutie gólu**

Platí ako vo veľkom futbale.

**Pravidlo XI.  Hráč mimo hru**

Platí ako vo veľkom futbale.

**Pravidlo XII.  Zakázaná hra a nešportové správanie**

Platí pravidlo ako vo veľkom futbale.

**Pravidlo XIII.  Voľné kopy**

Proti družstvu, ktorého hráč sa dopustil porušenia pravidiel nariadi rozhodca voľný kop. Pri jeho realizácii musia byť hráči súperovho družstva vzdialení od lopty minimálne 6 metrov.

**Pravidlo XIV.  Pokutový kop**

Pri porušení pravidla XII.  hráčom brániaceho družstva vo vlastnom PU nariaďuje rozhodca pokutový kop. Pokutový kop sa vykonáva zo značky pokutového kopu zo vzdialenosti 8 metrov od bránkovej čiary v strede bránky.

**Pravidlo XV. Vhadzovanie lopty**

Ak lopta prejde po zemi alebo vo vzduchu za postrannú čiaru, vhadzuje ju na HP niektorý z hráčov toho družstva, ktorého hráč sa lopty nedotkol ako posledný.

**Pravidlo XVI. Kop  od brány, otvorenie hry, malá domov**

Brankár smie z vlastného PU loptu rozohrať do hry rukou alebo nohou. Lopta je v hre položením na zem. Pri malej domov platí pravidlo ako vo veľkom futbale. V prípade porušenia pravidla o malej  domov sa zahráva priamy kop proti družstvu, ktoré sa previnilo z čiary PU najbližšie kolmo k miestu, kde bolo porušené pravidlo.

**Pravidlo XVII.  Kop z rohu**

Rohový kop sa zahráva s rohov pokutového územia. Priamo z kopu z rohu môže byť dosiahnutý gól. Hráči brániaceho družstva musia byť pri zahrávaní kopu vzdialení od lopty minimálne 6 metrov.

**Pravidlo XVIII.  Náležitosti družstva / súpisky**

Sezónnu súpisku FK nezasielajú riadiacemu orgánu. Klubový **ISSF manažér** vyplní údaje podľa predlohy v  **ISSF**. Sezónna súpiska v  systéme **ISSF** musí byť vyplnená pred začiatkom súťažného ročníka. Doplnením hráčov na sezónnu súpisku alebo jej doplnením v **ISSF**, FK automaticky potvrdzujú aj vykonanie predpísanej lekárskej prehliadky, ktorú má právo riadiaci orgán sám alebo prostredníctvom DO kedykoľvek skontrolovať. Z uvedenej súpisky sa následne hráči nahrávajú do zápisu o stretnutí.

Sezónna súpiska družstva sa **vypĺňa**  pre jesennú časť súťažného ročníka. Pre jarnú časť sa súpiska len priebežne dopĺňa. Postup je nasledovný: Pri nominovaný hráča, ktorý nie je uvedený na sezónnej súpiske na stretnutie, systém ISSF hráča automaticky doplní do sezónnej súpisky s poradovým číslom, ktoré nasleduje a pošle o tom notifikáciu správcovi súťaže. Zaniká tým povinnosť inej formy nahlasovania (doplňovania) nového hráča do súpisky.

**Zmyslom súťaží je učiť žiakov hrať futbal** **a nie získavať body**.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  | **P.kop** | **5 m** |  |
|  |  |  |  |  |  |  |  | **8 m** |  |  |
|  |  |  |  |  |  |  |  |  | **2 m** |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  | **10m** |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  | **Minimálna hracia plocha 80 x 45 m, maximálna 95 x 70 m** | | | | | | |  |  |  |